แบงค็อก บีทีเอส พลิกแซงท้ายเกม บางกอก ซิตี้ 4-3 โต๊ะเล็กไทยลีก
ฟุตซอลไทยลีก2019 นัดที่ 8 ดาร์บี้แมตช์ 2 ทีมเมืองหลวง แบงค็อก บีทีเอส รัวสองนาทีท้ายพลิกแซง บางกอก ซิตี้ 4-3 ขณะที่ น้องใหม่ธรรมศาสตร์ฯ เปิดบ้านเฉือน ห้องเย็นท่าข้าม 3-2 ส่วน สุราษฎร์ธานี หืดเปิดบ้านเฉือน ม.เกษมบัณฑิต 3-2,การแข่งขัน ฟุตซอลไทยลีก 2019 นัดที่ 8 ของฤดูกาล ประจำวันเสาร์ ที่ 11 พ.ค.62 มีคิวลงเตะพร้อมกันทั้งหมด 3 คู่ โดยคู่ที่น่าสนใจ ดาร์บี้แมตช์ 2 ทีมเมืองหลวง ที่สนาม อาคารกีฬาเวสน์ 1 ดินแดง เกมระหว่าง มังกรเทพ บางกอก ซิตี้ ทีมอันดับ 7 เปิดบ้านรับมือ อัศวินเมืองหลวง แบงค็อก บีทีเอส อันดับ 4,นาทีที่ 10 จังหวะหลุดขึ้นมา 3 คนของ บางกอก ซิตี้ เป็น จักพล ศรีนารา จ่ายออกซ้ายให้ ธีระพงษ์ จันสกุลวิบูลย์ ซัดที่เสา แรกให้เจ้าถิ่นออกนำไปก่อน 1-0,ครึ่งหลัง นาทีที่ 25 เป็นเจ้าบ้านที่มาได้ประตูหนีห่างเป็น 2-0 จากจังหวะปั่นจ่อๆ ของ ณัฐนนท์ พัวตะมะ บอลเสียบใต้คานเข้าไป,ถัดมาอีก 2 นาที จังหวะรับบอลของ ประภาส อยู่สำราญ แต่งเข้าขวาซัดเต็มข้อให้ แบงค็อกฯ ไล่มา 1-2,นาทีที่ 29 บอลยาวของ บางกอก ซิตี้ มาที่ เนโต้ เกี่ยวบอลลงก่อนจะกระดกด้วยขวาข้ามหัว ภาคียะ จันทร์แถม เข้าไปสกอร์หนีห่างอีกครั้ง 3-1,นาทีที่ 31 ทีมเยือนไล่มาอีกครั้งเป็น 2-3 จังหวะซัดด้วยซ้ายบริเวณจุดโทษที่สองของ ราม่อน ปาเบา,2 นาทีสุดท้าย แบงค็อกฯ เล่นเพาเวอร์เพลย์ และมาได้ประตูตีเสมอสำเร็จ 3-3 จาก ประภาส อยู่สำราญ,นาที 39 อัศวินเมือง มาพลิกขึ้นนำสำเร็จ 4-3 จากจังหวะเข้าชาร์จที่เสาสองของ ราม่อน ปาเบา ,จบเกม บางกอก ซิตี้ เปิดบ้านพ่าย แบงค็อก บีทีเอส 3-4 เก็บเพิ่มเป็น 16 คะแนน ขยับขึ้นอันดับ 3 ของตาราง,ผลการแข่งขันคู่อื่น,ธรรมศาสตร์ 3-2 ห้องเย็นท่าข้าม,สุราษฎร์ธานี 3-2 ม.เกษมบัณฑิต,สำหรับโปรแกรมวันอาทิตย์ ที่ 12 พ.ค.62 ลงเตะทั้งหมด 4 คู่,บิ๊กแมตช์ เวลา 14.30 น. การท่าเรือ เอเอสเอ็ม พบ พีทีที บลูเวฟ ชลบุรี ถ่ายทอดทาง ไทยรัฐทีวี / แอปพลิเคชัน AIS PLAY และกล่อง AIS PLAY BOX,เวลา 16.30 น. สิงห์ สมุทรสาคร พบ ศรีสะเกษ ถ่ายทอดสดทาง แอปพลิเคชัน AIS PLAY และกล่อง AIS PLAY BOX,เวลา 18.30 น. เตะ 2 คู่ กรมทางหลวง พบ นนทบุรี และ ราชนาวี พบ ม.ภาคตะวันออกเฉียงเหนือ 
ฟุตซอลไทยลีก2019 นัดที่ 8 ดาร์บี้แมตช์ 2 ทีมเมืองหลวง แบงค็อก บีทีเอส รัวสองนาทีท้ายพลิกแซง บางกอก ซิตี้ 4-3  ขณะที่ น้องใหม่ธรรมศาสตร์ฯ เปิดบ้านเฉือน ห้องเย็นท่าข้าม
ฟุตซอล,ฟุตซอลไทยลีก,เอไอเอส ฟุตซอล ไทยลีก,แบงค็อก บีทีเอส เอฟซี,บางกอก ซิตี้